**Tematika**

**Kurzus címe**: Bevezetés a filozófiába

**Kurzus kódja**: BTAL00002BA

**Oktató**: Tánczos Péter

**Órarendi információ**: kedd 10-12, 235.

**A kurzus célja**: Az előadáson a filozófia definíciós kísérleteivel, főbb területeivel, kortárs irányzataival és néhány jelentősebb problémájával ismerkedünk meg. A bevezető kurzus célja, hogy a bölcseleti pluralitás általános bemutatása mellett egy-két konkrét kérdésfelvetés révén a filozofálás gyakorlatába is betekintést nyújtson.

**A kurzus témái**:

1. Mit kell érteni „bevezetés” alatt?

2. Mi a filozófia? – Különböző filozófiaértelmezések

3. Mire való a filozófia? – A filozofálás lehetséges hozadékai

4. Filozófiai irányzatok és gondolkodási stratégiák

5. Filozófiai diszciplínák és tárgyterületek egykor és ma

6. Az igazság eltérő definíciói

7. Erények, erkölcsök, morál – Lehetséges konfrontációk

8. Lehetünk-e igazságosak?

9. Hogyan tetszhet, ami elborzaszt? – A fenségestől az otthontalanságig

10. Megkülönböztetések látszat és lényeg között I.

11. Megkülönböztetések látszat és lényeg között II.

12. Virtuális és reális, egyedi és általános

13. Hogyan igazolható a létezés? – Nietzschei válaszkísérletek

**A kurzus teljesítésének feltételei**: a kötelező irodalom és az előadás anyagának ismerete

**A számonkérés módja**: írásbeli vizsga

**Kötelező irodalom**:

1. Platón: Szókratész védőbeszéde. Devecseri Gábor fordítása. In: *Platón összes művei*. I. kötet. Budapest: Európa, 1984. pp. 399–440.

2. Platón: Az állam. VII. könyv. Szabó Miklós fordítása. In: *Platón összes művei*. II. kötet. Budapest: Európa, 1984. pp. 455–518.

3. Schopenhauer, Arthur: Az egyetemi filozófia. Schmidt József fordítása. In: Schopenhauer, Arthur: *Tanulmányok*. II. kötet. Budapest: Pantheon, 1924. pp. 7–100.

4. Nietzsche, Friedrich: Schopenhauer mint nevelő. Hidas Zoltán fordítása. In: Nietzsche, Friedrich: *Korszerűtlen elmélkedések*. Budapest: Atlantisz, 2004. pp. 179–265.

5. Deleuze, Gilles – Guattari, Félix: *Mi a filozófia?* Farkas Henrik fordítása. Budapest: Műcsarnok, 2013. pp. 7–16.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.